Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12, 152/14, 81/15, 94/17), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

 **ODLUKA**

**o ukidanju statusa javnog dobra na čest. br. 1200/1 K.O. Šibenik**

Članak 1.

 Utvrđuje se da dio čest. br. 1200/1 K.O. Šibenik, u površini od 11 m², koji dio je u geodetskom snimku izrađenom od firme GEO LIDER d.o.o. od 27. 07.2023. označen slovima A-B-C-D-E-F-A, više nije u funkciji javnog dobra u općoj uporabi-Biogradske ulice u Šibeniku te se tom dijelu predmetne čestice ukida svojstvo javnog dobra.

 Članak 2.

 Ova odluka stupa na snagu danom donošenja ove odluke.

KLASA: 944-01/23-01/16

URBROJ: 2182-1-07/5-24-5

Šibenik, 16. svibnja 2024. godine

 **GRADSKO VIJEĆE GRADA ŠIBENIKA**

 PREDSJEDNIK

**Obrazloženje**

Dio čest. br. 1200/1 K.O. Šibenik, površine od 11 m², izgubila je svojstvo javnog dobra u općoj uporabi – dijela Biogradske ulice u Šibeniku već ista predstavlja podest sa stepeništem preko kojeg se ulazi u kuću na adresi Biogradska 7, Šibenik, katastarske oznake čest. br.1186 K.O. Šibenik. Ivan Aras je u ime suvlasnika predmetne kuće podnio zahtjev za kupnju dijela predmetne čestice. Prema Zakonu o cestama čl. 103 st. 1. kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi.

Slijedom navedenog, budući da je predmetna čestica izgubila svojstvo javnog dobro te predstavlja dio obiteljske kuće, predlaže se donošenje zaključka o ukidanju statusa javnog dobra na dijelu predmetne čestice, kako je to opisano u dispozitivu odluke.